PRAPAT ปรับกลยุทธ์การขาย-บริหารต้นทุน หนุนธุรกิจฝ่าวิกฤติ “โควิด-19”
PRAPAT ปรับกลยุทธ์การขาย-บริหารต้นทุน หนุนธุรกิจฝ่าวิกฤติ "โควิด-19"
20 พ.ค. 2564

นายวีระพงค์ ลือสกุล ประธานเจ้าหน้าที่บริหาร บริษัท พีรพัฒน์ เทคโนโลยี จำกัด (มหาชน) หรือ PRAPAT เปิดเผยว่า ผลการดำเนินงานประจำไตรมาส 1 ปี 2564 สิ้นสุดวันที่ 31 มีนาคม 2564 บริษัทฯ มีรายได้รวมอยู่ที่ 193.49 ล้านบาท ซึ่งมีรายได้หลักมาจากการขาย คิดเป็นสัดส่วน 79.27% ของรายได้รวม ซึ่งมีรายได้อยู่ที่ 151.81 ล้านบาท
อย่างไรก็ดี จากการระบาดของโควิด-19 ทั้งในประเทศและต่างประเทศ นอกจากส่งผลกระทบต่อเศรษฐกิจในประเทศเป็นวงกว้างแล้ว ยังส่งผลต่อการดำเนินงานของบริษัทฯ ซึ่งมีกลุ่มลูกค้าที่ได้รับผลกระทบจากเหตุกาณ์ดังกล่าว ไม่ว่าจะเป็นลูกค้าในกลุ่มธุรกิจโรงแรม ร้านอาหาร หรืออสังหาริมทรัพย์ ซึ่งบริษัทฯ ได้พยายามปรับกลยุทธ์ในการขาย รวมถึงแผนการดำเนินงานเพื่อให้สอดคล้องกับการระบาดที่เกิดขึ้น ประกอบกับการบริหารต้นทุนได้อย่างมีประสิทธิภาพ เนื่องจากสามารถควบคุมค่าใช้จ่ายทั้งการจัดจำหน่ายและการบริหาร เพื่อเกิดประสิทธิภาพอย่างสูงสุด และหวังว่าเศรษฐกิจจะสามารถฟื้นตัวดีขึ้นได้โดยเร็ว
ทั้งนี้ เนื่องจากขณะนี้รัฐบาลกำลังระดมให้มีการฉีดวัคซีนให้ครอบคลุมประชากรของประเทศมากขึ้น ซึ่งจะส่งผลให้อัตราการแพร่ระบาดควบคุมได้ และอัตราการแพร่ระบาดลดความรุนแรงลง และทำให้รัฐบาลสามารถผ่อนปรนมาตรการต่างๆ ส่งผลให้เศรฐกิจปรับตัวไปในทางที่ดีขึ้น